### Beslutning

Kent Lauridsen, Sebastian Krogh og Natasha Kjeldsen kunne tiltræde indstillingen i overensstemmelse med Magistratens anbefaling.

Øjvind Thorsen tog forbehold medhenblik på drøftelse i byrådsgruppen.

Sine Svendsen, Nanna Jakobsen og Mia Mogensen var forhindrede i at deltage i udvalgets behandling af sagen.

Oplæg til sikring af en økonomisk bæredygtig fremtid for Natur og Vej Service.

### Resumé

Kommunens entreprenør – Natur og [adresse] – befinder sig i en alvorlig økonomisk situation med udfordrede trivselsmålinger, et underskud i 2018 på 16 mio. kr. og en samlet gæld på 28,2 mio. kr.

Der skal tages eksplicitte valg til at sikre det fremtidige eksistensgrundlag. Indtil da befinder Natur og Vejservice sig i en ukontrolleret afviklingssituation.

Det foreslås, at den kommunale entreprenør genopbygges med en ny styringsmodel, en nedjusteret opgaveportefølje, effektiviseringer og omkostningsreduktioner.

Hvis der ved regnskabsaflæggelsen for 2021 fortsat ikke forventes økonomisk balance, vil Teknik og Miljø på dette tidspunkt indstille til en afvikling af den kommunale entreprenørs aktiviteter.

### Indstilling

Det indstilles:

At 1)     Der implementeres en styringsmodel for den kommunale entreprenør med fokus på helhedsorienteret drift, jf. bilag 1. Dette betyder, at byrådsbeslutningen fra 2007 om, at der skal udarbejdes kontrolbud ved udbud, annulleres.

At 2)     Opgaveporteføljen nedjusteres og i den forbindelse annulleres tidligere byrådsbeslutning vedrørende udbud af renholdelsen i [adresse] og drift af Midtbyparker, jf. bilag 1.

At 3)     Der iværksættes ændringer i forhold til personale, effektiviseringer, organisation og økonomistyring, jf. bilag 1.

At 4)     Som en del af konsolideringen fremsender Teknik og Miljø indstilling vedr. salg af stillepladser ved [adresse]. En del af provenuet fra salget heraf reserveres til gældsafvikling hos den kommunale entreprenør.

### Sagens forløb

16-05-2019 Borgmesterens Afdeling påtegning

Fremsendes til Magistraten.

Borgmesterens Afdeling skal gøre opmærksom på, at Teknik og Miljø forventer, at den aktuelle gæld i Natur og [adresse] på 28,2 mio. kr. stiger i 2019 og 2020, hvorefter der forventes økonomisk balance som følge af helhedsorienteret drift. Gælden foreslås indfriet ved at prioritere kommende provenu fra byudvikling ved [adresse].

Teknik og Miljø anmodes om at følge den økonomiske udvikling meget tæt for at sikre, at gældsforøgelsen i 2019 og 2020 bliver mindst mulig. Byrådet orienteres om udviklingen i de årlige regnskabsaflæggelser.

Borgmesterens Afdeling har derudover ingen bemærkninger til indstillingen.

 20-05-2019 Magistraten

Fremsendes til [adresse] med bemærkning, at Magistraten i mødet den 20. maj 2019 anbefaler, at byrådet tiltræder Magistratsafdelingen for Teknik og Miljøs indstilling af 13. maj 2019 i overensstemmelse med påtegning af 16. maj 2019 fra Borgmesterens Afdeling.

Malene Jacobsen deltog ikke i sagens behandling.

 28-05-2019 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 28. maj 2019.
 03-06-2019 Teknisk Udvalg

Kent Lauridsen, Sebastian Krogh og Natasha Kjeldsen kunne tiltræde indstillingen i overensstemmelse med Magistratens anbefaling.

Øjvind Thorsen tog forbehold medhenblik på drøftelse i byrådsgruppen.

Sine Svendsen, Nanna Jakobsen og Mia Mogensen var forhindrede i at deltage i udvalgets behandling af sagen.

 12-06-2019 [adresse]
Beslutning ikke frigivet